KOMMISSIONEN FOR DE EUROPÆISKE FÆLLESSKABER 
Bruxelles, den 03.12.1997 
KOM(97) 538 endelig udg. 
97/0307 (ACC; 
Forslag til 
RÅDETS FORORDNING (EF) 
om visse procedurer for anvendelsen af 
samarbejdsaftalen mellem 
Det Europæiske Fællesskab og 
Den Tidligere Jugoslaviske Republik Madedonien 
(forelagt af Kommissionen) 

BEGRUNDELSE 
Samarbejdsaftalen mellem EF og Den Tidligere Jugoslaviske Republik Makedonien forventes 
nu at træde i kraft den 1. januar 1998. 
På basis af denne forordning kan Kommissionen åbne og forvalte toldkontingenter og toldofter 
og indføre en EF-ordning for statistisk tilsyn med importen inden for rammerne af 
referencemængder som omhandlet i aftalen. 
Den sætter Kommissionen i stand til at foretage de nødvendige ændringer og tekniske 
tilpasninger af disse toldkontingenter, toldlofter og referencemændger, som følger af 
ændringerne af den kombinerede nomenklaturs koder og Taric-koderne såvel som tilpasninger 
som følge af indgåelsen af aftaler, protokoller eller brevvekslinger mellem Fællesskabet og Den 
Tidligere Jugoslaviske Republik Makedonien. 
Den giver Kommissionen beføjelse til at erstatte referencemængderne med et tilsvarende 
toldloft, når en referencemængde overskrides, til at suspendere et toldloft, hvis importen af en 
vare på listen i bilag C til aftalen i to på hinanden følgende år er på under 80% af loftets 
mængde, og til for en periode på et år at forlænge loftet eller lofterne for det foregående år, 
hvis det skønnes hensigtsmæssigt at udsætte den årlige stigning på 5% i denne mængde. 
Den sætter desuden Kommissionen i stand til, så snart et toldloft er nået, at udstede en 
forordning om genindførelse indtil udgangen af kalenderåret af den gældende told for 
tredjelande på importen af de pågældende varer. 
Forslag til 
RÅDETS FORORDNING ÆF) 
om visse procedurer for anvendelsen af 
samarbejdsaftalen mellem 
Det Europæiske Fællesskab og 
Den Tidligere Jugoslaviske Republik Madedonien 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113, 
under henvisning til forslag fra Kommissionen, og 
ud fra følgende betragtninger: 
Rådet har indgået en samarbejdsaftale mellem Det Europæiske Fællesskab og Den Tidligere 
Jugoslaviske Republik Makedonien1, i det følgende benævnt "aftalen"; 
det er nødvendigt at fastlægge procedurerne for anvendelse af vis^se af aftalens bestemmelser; 
aftalen fastsætter, at visse varer med oprindelse i Den Tidligere Jugoslaviske Republik 
Makedonien kan indføres i Fællesskabet inden for toldkontingenter, toldlofter eller 
referencemængder til en nedsat toldsats eller nulsats; aftalen angiver allerede, hvilke varer der 
er omfattet af disse toldforanstaltninger, deres mængde og den årlige stigningtakt, toldsatser, 
perioder og berettigelseskriterier; ændringer af den kombinerede nomenklaturs koder og 
Taric-koderne og tilpasninger som følge af indgåelse af aftaler, protokoller eller brevvekslinger 
mellem Fællesskabet og Den Tidligere Jugoslaviske Republik Makedonien medfører ikke 
substansændringer; af enkelhedshensyn bør det derfor bestemmes, at Kommissionen bistået af 
Toldkodeksudvalget udsteder gennemførelsesforordninger om åbning og forvaltning af told­
kontingenterne og toldlofterne, fastlægger EF-ordningen for statistisk tilsyn med indførslen 
inden for rammerne af referencemængderne og foretager de nødvendige ændringer og tekniske 
tilpasninger af bilagene til gennemførelsesforordningerne; 
aftalen fastsætter, at Fællesskabet kan erstatte en referencemængde med et tilsvarende toldloft, 
når en referencemængde overskrides; af samme grund bør det bestemmes, at Kommissionen 
vedtager de nødvendige foranstaltninger efter samme procedure; 
så snart et toldloft er nået, kan Fællesskabet indtil udgangen af kalenderåret genindføre den 
gældende told for tredjelande på den pågældende vare; med sigte på at beskytte EF-
producenternes interesser vil disse foranstaltninger skulle træffes meget hurtigt; aftalen 
fastsætter, at Fællesskabet kan suspendere et toldloft, hvis indførslen af en vare på listen i bilag 
C i to på hinanden følgende år er på under 80% af toldloftsmængden; aftalen fastsætter 
endvidere, at Fællesskabet for en periode på et år kan forlænge loftet eller lofterne for det 
foregående år, hvis det skønnes hensigtsmæssigt at udskyde den årlige stigning i 
1 EFTL s 
toldloftsmængden på 5%; der bør derfor gives mulighed for, at Kommissionen hurtigt kan 
vedtage disse foranstaltninger -
UDSTEDT FØLGENDE FORORDNING: 
Artikel 1 
Gennemførelsesbestemmelserne til artikel 15, stk. 2, i aftalen vedrørende baby beef, far, geder, 
farekød og gedekød og surkirsebær vedtages i overensstemmelse med proceduren i artikel 27 i 
Rådets forordning (EØF) nr. 805/682 eller de tilsvarende bestemmelse i andre forordninger om 
fælles markedsordninger for landbrugsprodukter. 
Artikel 2 
1. Uden at det berører bestemmelserne i artikel 1, vedtages gennemførelses­
bestemmelserne vedrørende de toldkontingenter, toldlofter og referencemængder, der 
er omhandlet i bilag C og D til aftalen og i bilag I til protokollen til aftalen vedrørende 
yderligere handelsordninger for visse jern- og stålprodukter, herunder erstatning af 
referencemængderne med toldlofter som omhandlet i artikel 15, stk. 5, i aftalen, såvel 
som ændringer og tekniske tilpasninger, der er nødvendige som følge af ændringer i 
den kombinerede nomenklaturs koder og Taric-koderne eller som følge af indgåelse af 
aftaler, protokoller eller brevvekslinger mellem Fællesskabet og Den Tidligere 
Jugoslaviske Republik Makedonien, af Kommissionen, der bistås af Toldkodeks­
udvalget, efter proceduren i stk. 2. 
2. Kommissionens repræsentant forelægger udvalget et udkast til de foranstaltninger, der 
skal træffes. Udvalget afgiver en udtalelse om dette udkast inden for en frist, som 
formanden kan fastsætte under hensyntagen til det pågældende spørgsmåls hastende 
karakter. Det udtaler sig med det flertal, som er fastsat i traktatens artikel 148, stk. 2, 
for vedtagelse af de afgørelser, som Rådet skal træffe på forslag af Kommissionen. 
Under afstemninger i udvalget tillægges de stemmer, der afgives af repræsentanterne 
for medlemsstaterne, den vægt, der er fastlagt i nævnte artikel. Formanden deltager 
ikke i afstemningen. 
Kommissionen vedtager foranstaltninger4, der straks finder anvendelse. Hvis de ikke er i 
overensstemmelse med den af udvalget afgivne udtalelse, underrettes Rådet dog straks 
af Kommissionen om disse foranstaltninger. I så fald gælder følgende: 
Kommissionen kan udsætte gennemførelsen af de foranstaltninger, den har 
truffet afgørelse om, i et tidsrum på højst en måned regnet fra datoen for denne 
underretning 
Rådet kan med kvalificere^ flertal træffe en anden afgørelse inden for det 
tidsrum, der er nævnt i første led. 
EFTL 148 af 28.6.1968, s. 24. 
3. Udvalget kan undersøge ethvert spørgsmål om anvendelsen af toldkontingenter, 
toldlofter og referencemængder, som rejses af formanden eller på dennes initiativ eller 
på anmodning af en medlemsstat. 
Artikel 3 
1. Så snart et toldloft er nået, kan Kommissionen udstede en forordning om genindførelse 
indtil udgangen af kalenderåret af den gældende told for tredjelande på indførslen af de 
pågældende varer. 
2. Hvis indførslen i to på hinanden følgende år af en vare på listen i bilag C til aftalen er 
på under 80% af den deri fastsatte mængde, kan Kommissionen udstede en forordning 
om suspension af det pågældende toldloft. 
3. Kommissionen kan udstede en forordning om forlængelse for en periode på et år af 
toldloftet eller toldlofterne for det foregående år, hvis det skønnes hensigtsmæssigt at 
udsætte den årlige stigning i toldloftsmængden med 5%. 
Artikel 4 
Denne forordning træder i kraft dagen efter offentliggørelsen i De Europæiske Fællesskabers 
Tidende. 
Den anvendes fra datoen for ikrafttrædelsen af aftalen. Denne dato vil blive offentliggjort i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
På Rådets vegne 
Formand 
FINANSIERINGSOVERSIGT 
1. Budgetpost: Kapitel 12, artikel 120 
2. Retsgrundlag: Traktatens artikel 113 
3. Foranstaltningens betegnelse: 
Forslag til Rådets forordning (EF) om visse procedurer for anvendelsen af 
samarbejdsaftalen mellem Det Europæiske Fællesskab og Den Tidligere Jugoslaviske 
Republik Makedonien. 
4. Formål: at fastlægge de nødvendige procedurer for anvendelsen af samarbejdsaftalen 
mellem EF og Den Tidligere Jugoslaviske Republik Makedonien. 
5. Finansielle konsekvenser: Denne forordning medfører hverken tab eller gevinst i 
finansiel henseende ud over, hvad der er forudset i finansieringsoversigten, der blev 
forelagt i forbindelse med afgørelsen om godkendelse af aftalen. 
6. Bekæmpelse af bedrageri: Bestemmelserne om forvaltning af toldkontingenter og 
toldlofter omfatter de nødvendige foranstaltninger til imødegåelse af og beskyttelse 
mod bedrageri og uregelmæssigheder. 
ISSN 0254-1459 
KOM(97) 538 endelig udg. 
DOKUMENTER 
DA 11 02 
Katalognummer: CB-CO-97-582-DA-C 
Kontoret for De Europæiske Fællesskabers Officielle Publikationer 
L-2986 Luxembourg